หุ้นดาวโจนส์ปิดลบ 50.92 จุด
ดัชนีดาวโจนส์ตลาดหุ้นนิวยอร์กปิดลบ50.92 จุด ที่ 13,384.29 จุด ตลาดจับตาผลประกอบการเอกชน
8 ม.ค. 2556

ดัชนีดาวโจนส์ตลาดหุ้นนิวยอร์กปิดลบ50.92 จุด ที่ 13,384.29 จุด ตลาดจับตาผลประกอบการเอกชน
ดัชนีเฉลี่ยอุตสาหกรรมดาวโจนส์ปรับตัวลง 50.92 จุด หรือ 0.38% ปิดที่ 13,384.29 จุด ดัชนี S&amp;P 500 ขยับลง 4.58 จุด หรือ 0.31% ปิดที่ 1,461.89 จุด และดัชนี Nasdaq ลดลง 2.84 จุด หรือ 0.09% ปิดที่ 3,098.81 จุด
ภาวะการซื้อขายเป็นไปอย่างซบเซา ในขณะที่นักลงทุนจับตาดูการเจรจาเรื่องการปรับเพิ่มเพดานหนี้ระหว่างสภาคองเกรสและรัฐบาลสหรัฐ ซึ่งหากทั้ง 2 ฝ่ายไม่สามารถตกลงกันได้ ก็อาจทำให้สหรัฐต้องเผชิญกับการผิดนัดชำระหนี้
นอกจากนี้ นักลงทุนยังจับตาดูการรายงานผลประกอบการของบริษัทเอกชน โดยอัลโค อิงค์ จะเป็นบริษัทจดทะเบียนรายแรกในวอลล์สตรีทที่รายงานผลประกอบการ โดยผู้ผลิตอลูมิเนียมรายใหญ่สุดของสหรัฐจะเปิดเผยงบการเงินหลังปิดตลาดในวันวันนี้ จากนั้นในวันศุกร์ เวลส์ ฟาร์โก ผู้ปล่อยสินเชื่อบ้านรายใหญ่สุดของสหรัฐจะรายงานผลประกอบการเป็นรายต่อไป